Урыҫ телендә «Передняя Азия» термины немец теленең Vorderasien һүҙенең тәржемәһе булараҡ яңғырай. Ул тарих, археология һәм лингвистика буйынса эштәрҙә өҫтөнлөк итә. Антропологияла Азия алды расаһы термины бар, арменоид йәки ассироид расаһы  уның синонимы булып тора. Азия алды леопарды шулай уҡ кавказ барыҫы йәки фарсы леопарды тип атала. Шулай итеп, Алғы Азияға Бөйөк Әрмәнстан, Ассирия (Месопотамия), Фарсыстан һәм Кавказдың бер өлөшө инә. Алғы Азия Урта (Копетдаг буйлап) һәм Көньяҡ Азия (Гиндукуш буйлап), Көньяҡ һәм Көнсығыш Европа (Кара диңгеҙ боғаҙҙары һәм Кавказ тауҙары буйлап), шулай уҡ Африка (Суэц каналы буйлап) төбәктәре менән сиктәш.